Un inginer software angajat la Google este acuzat că și-ar fi ucis soția în bătaie, în casa lor din Santa Clara, California, scrie The New York Post.
Liren Chen și soția sa, Xuanyi Yu, erau angajați ai gigantului tehnologic Google. Chen, inginer software și era implicat în proiectul unui algoritm de recomandare a clipurilor pe paltforma YouTube Shorts și, coform profilului său, lucrase anterior pentru Amazon.
Potrivit paginilor lor de LinkedIn, atât Yu, cât și Chen au studiat mai întâi la Universitatea Tsinghua, în China, și apoi la Universitatea din San Diego.
De mai puțin de un an, cuplul locuia într-o casă din Santa Clara, pe care o cumpăraseră în primăvara anului trecut, pentru 2,05 milioane de dolari.
În seara de 17 ianuarie 2024, cuplul a avut invitat la cină un prieten, care a remarcat, cu îngrijorare, o schimbare vizibilă în comportamentul lui Chen, care în timpul mesei a stat tot timpul tăcut și de multe ori l-a surprins privind în gol.
În ziua următoare, după ce niciunul dintre cei doi soți nu-i răspunseseră la telefon, prietenul de familie a hotărât să-i viziteze, dar nimeni nu i-a deschis ușa.
Prietenul celor doi soți a încercat să înțeleagă ce se petrecea în casă și, atunci când și-a aruncat privirea pe o fereastră, l-a văzut pe Chen,”nemișcat, în genunchi, care avea mâinile în aer și privea în gol”. El a alertat imediat poliția, pentru a verifica dacă totul este în regulă în casa respectivă.
Atunci când polițiștii au intrat în casă au găsit cadavrul lui Yu, care se afla pe podeaua dormitorului, cu răni grave la cap, provocate de un corp contondent.
Chen se afla și el în aceeași încăpere, stropit de sânge pe haine, brațe, picioare și mâini, îngenunchiat lângă corpul inert al soției sale.
„Mi-am lovit soția!”, a fost singura declarație pe care inginerul de la Google le-a dat-o polițiștilor.
„Suntem șocați și profund întristați de ceea ce i s-a întâmplat lui Xuanyi. Gândurile noastre sunt alături de familia ei în aceste momente și vom coopera pentru a le oferi sprijin lor și colegilor care au primit această veste tragică”, a declarat purtătorul de cuvânt al Google, Bailey Tomson, pentru The New York Post.